Пакуль праект не стаў працаваць напоўніцу, напэўна, рана казаць пра яго перспектывы, а таксама пра пагрозы, якія ён нясе для кітайска-амерыканскіх адносін. У любым выпадку, відавочна, што старт ТРР абвострыць дэбаты наконт стварэння ТТIP — аналагічнай вольнай гандлёвай зоны паміж ЗША і Еўропай. Планавалася, што ўсе агульныя прававыя аспекты будуць узгодненыя яшчэ ўлетку, каб пасля перайсці да наступнага кроку — перадаць праект на разгляд нацыянальным урадам і парламентам. Аднак сабатаж аматараў суверэнітэту, украінскі і блізкаўсходні крызісы ўнеслі свае папраўкі ў гэты план.